ವಾಸ್ತು ಗುರು ಚಂದ್ರಶೇಖರ್ ಮರ್ಡರ್ ಕೇಸ್: ಆರೋಪಿ ಮಹಾಂತೇಶ್ ಶಿರೂರು ಪತ್ನಿ ಹೇಳಿದ್ದೇನು? ಹುಬ್ಬಳ್ಳಿ: ನಿನ್ನೆ ನಡೆದ ಸರಳವಾಸ್ತು ಚಂದ್ರಶೇಖರ್ ಗುರೂಜಿ ಹತ್ಯೆ ಪ್ರಕರಣ ಇಡೀ ರಾಜ್ಯವನ್ನೇ ಬೆಚ್ಚಿಬೀಳಿಸಿತ್ತು. ಈ ಪ್ರಕರಣಕ್ಕೆ ಸಂಬಂಧಿಸಿದಂತೆ ಆರೋಪಿಗಳಿಬ್ಬರನ್ನು ಪೊಲೀಸರು ನಿನ್ನೆ ಬಂಧಿಸಿದ್ತ. ಅವರಲ್ಲಿ ಮಹಾಂತೇಶ್ ಶಿರೂರು ಎನ್ನುವನ ಪತ್ನಿ ವನಜಾಕ್ಷಿ ಘಟನೆ ಬಗ್ಗೆ ಪ್ರತಿಕ್ರಿಯೆ ನೀಡಿದ್ದಾರೆ. ಮಾಧ್ಯಮದವರೊಂದಿಗೆ ಮಾತನಾಡಿದ ಅವರು, ನಾನು ಗುರೂಜಿಯನ್ನು ದೇವರಂತೆ ಕಾಣುತ್ತಿದ್ದೆವು. ಅವರು ನಮ್ಮನ್ನ ತುಂಬಾ ಚೆನ್ನಾಗಿ ನೋಡಿಕೊಳ್ಳುತ್ತಿದ್ದರು. ಆದರೆ ನನ್ನ ಗಂಡನೇ ಹತ್ಯೆ ಮಾಡುತ್ತಾರೆ ಅಂದುಕೊಂಡಿರಲಿಲ್ಲ ಎಂದು ವನಜಾಕ್ಷಿ ಕಣ್ಣೀರು ಹಾಕಿದ್ದಾರೆ. ನಾನು 15 ವರ್ಷ ಗುರೂಜಿ ಜೊತೆ ಕೆಲಸ ಮಾಡಿದ್ದೆ. ಆಗಾ ಅವರು ನಮ್ಮನ್ನ ಚೆನ್ನಾಗಿ ನೋಡಿಕೊಳ್ಳುತ್ತಿದ್ದರು. ಅವರು ನಮಗೆ ದೇವರು, ತಂದೆಯ ತರಹ ಇದ್ದರು. ನನ್ನ ಮತ್ತು ಗಂಡನ ಬಳಿ ಯಾವುದೇ ಬೇನಾಮಿ ಆಸ್ತಿ ಇಲ್ಲ. ಗುರೂಜಿ ನಮಗೆ ಆಸ್ತಿ ನೀಡಿರಲಿಲ್ಲ. ಒಂದೇ ಪ್ಲ್ಯಾಟ್ ಇತ್ತು. ಆದರೆ ಅದನ್ನ ಸಾಲ ಮಾಡಿ ಖರೀದಿ ಮಾಡಿದ್ದೀವಿ ಎಂದಿದ್ದಾರೆ.